**Bo sentralt og kjør miljøvennlig**

**Comfort Hotel Grand Central og** [**Hertz Bilutleie**](http://www.google.com/url?q=http%3A%2F%2Fwww.hertz.no&sa=D&sntz=1&usg=AFQjCNEd2fiHzoMcEJY2hs3uzq8BoWEVqA) **har inngått en samarbeidsavtale på Oslo Sentralstasjon hvor hotellets gjester nå har tilgang på leiebil på timesbasis. For 89 kroner timen kan du leie hotellets elbil og oppdage Oslo, rekke møtet utenfor sentrum eller hente svigermor inn til byen. Avtalen kalles BilPool.**

- Reiselivsbransjen er en del av miljøutfordringen, og vi ønsker derfor å være en del av løsningen også. Vi vil tilby kundene den beste servicen og de beste produktene i markedet med minst mulig miljøbelastning. Dette er et av mange bidrag for et bedre miljø, sier Olav Langli, hotelldirektør på Comfort Hotel Grand Central.

Sammen med Hertz vil hotellet bidra til å redusere CO2 utslipp i byen og samtidig tilby en service gjestene har behov for. En stadig fortetning i byene medfører færre parkeringsplasser og trangere gater. Langli håper at flere nå ser muligheten for å la bilen stå hjemme og isteden låne ved behov.

- Dette er vinn vinn. Vi sparer miljøet for utslipp, og vi sparer gjestene våre for unødvendig stress og mas. BilPool gjør bilen tilgjengelig når du skal bruke den, for så å slippe å tenke på bilen når du ikke bruker den, sier Langli.

Bilen som blir tilgjengelig for hotellets gjester er en Nissan Leaf, en ren elbil. Bilen har null i utslipp, men er likevel en fullverdig bil med toppfart på 145km/t. Batteriene er 95% resirkulerbare. Den har en rekkevidde på inntil 175 km. Bilen har navigasjon, ryggekamera, automatgir og god kjørekomfort.

- Det er morsomt å jobbe med Comfort Hotel Grand Central, både kunder og bedrifter er entusiastiske og imøtekommende for ideen. Vi ser starten på et mobilitetskonsept som vil vokse mye de neste årene. Jeg gleder meg til å bygge videre på avtalen og [Hertz BilPool](http://www.hertzbilpool.no/), forteller Eivind Thorne, prosjektleder i Hertz BilPool.

**Hertz** – the only true global car rental company.

*Bildeling hos Hertz er en fleksibel og brukervennlig løsning. Alt gjøres via internett, på mobil, eller app. Det er kostnadsbesparende i forhold til vanlig bilhold og du slipper å tenkte på alt strevet med å eie egen bil.* *Hertz BilPool er foreløpig tilgjengelig på følgende steder i Oslo og omegn: Bjørvika, Bogstadveien, Ikea Furuset, Ikea Slependen, Løren Torg, Majorstuen, Nydalen og Tjuvholmen.*